Carmina Virgili

Carmina Virgili Rodón (Bartzelona, 1927ko ekainaren 19a - Ibidem, 2014ko azaroaren 21a) Kataluniako geologo, kudeatzaile zientifiko eta politikaria izan zen.

 Biografia 
Lluis Solé i Sabarísen dizipulutzat hartua, Natur Zientzietan doktorea zen Bartzelonako Unibertsitatean 1956tik. Triasikoaren eta Permiarraren sedimentologian eta estratigrafian espezializatu zen. Geologia Zientzien Fakultateko irakaslea eta CSICeko ikertzailea izan zen. 

1963an Oviedoko Unibertsitateko Estratigrafia katedra lortu zuen — unibertsitate horretako lehen emakume katedraduna izan zen, eta Espainiako hirugarrena — eta geroago Madrilgo Unibertsitate Konplutentsekoa. Geologia Zientzien Fakultateko dekanoa izan zen, eta Espainiako Sedimentologia Taldearen eta Mesozoikoaren Taldearen sortzaileetako bat izan zen. Irakasle elkartu gisa egin zuen egonaldia Estrasburgoko Unibertsitatean (1974). Société Géologique de Franceko presidenteordea izan zen eta Bartzelonako Zientzia eta Arteen Errege Akademiako, CIRITeko Gizarte Kontseiluko eta Observatori de Bioètica i Dret elkarteko kidea. Sociedad Española de Mecánica de Rocas elkarteko Zuzendaritza Batzordean parte hartu zuen lehen emakumea izan zen.

Unibertsitate eta Ikerketako Estatu idazkaria izan zen Felipe González buru zuen lehen gobernuan, eta Alfredo Pérez Rubalcaba izan zuen kabineteburu. 1987an Parisko Espainiako Kolegioko zuzendari izendatu zuten, eta kargu horretan aritu zen 1996ra arte. 1996ko Espainiako hauteskunde orokorretan PSCko senatari hautatu zuten Bartzelonako probintziatik.
 Lanak 

 Liburuak 

 El Triásico de los Catalánides. 856 orr. Madril (1958)
 El fin de los mitos geológicos, Lyell. Nivola Libros y Ediciones, S.L. 320 orr.. Madril (2003) ISBN 978-84-95599-44-5
 La Geologia: dels mites a la Ciència (2004) Charles Lyell-i buruzkoa.

 Artikuluak 

 Dubar, G.; Mouterde, M. R.; Suárez Vega, L. C. y Virgili, C. (1971): «El Jurásico de Asturias (Norte de España)». Cuadernos Geología Ibérica, 2: 561-580
 Virgili, C.; Hernando, S.; Ramos, A. y Sopeña, A. (1976): «Le Permien en Espagne». En: Falke, H. (Ed.). The Continental Permian in Central, West and South Europe. Ed. Kluwert. 91-109 Leiden
 Virgili, C.; Sopeña, A.; Ramos, A. y Hernando, S. (1977): «Problemas de la cronoestratigrafía del Trías en España». Cuadernos de Geología Ibérica, 4: 57-88
 Virgili, C. (1980): «Cartografía del Triásico y Pérmico del Borde Oriental del Sistema Central y Rama Castellana de la Cordillera Ibérica». Cuadernos de Geología Ibérica, 6: 13-20
 Virgili, C.; Sopeña, A.; Ramos, A. y Hernando, S. (1983): «El relleno posthercínico y la sedimentación mesozoica». En: Comba, J.A. (Ed.). Geología de España, Instituto Geológico y Minero de España. 25-36 Madrid
 Sopeña, A.; Virgili, C.; Arche, A.; Ramos , A. y Hernando, S. (1985). «El Triásico». En: Comba, J.A. (Ed.). Libro Jubilar José María Ríos. Geología de España II. Instituto Geológico y Minero de España: 47-62 Madrid
 Virgili, C. (2008): «The Permian-Triassic transition: Historical review of the most important ecological crises with special emphasis on the Iberian Peninsula and Western-Central Europe». Journal of Iberian Geology, 34 (1): 123-158

 Sariak eta aintzatespenak 
Jasotako goraipamenen artean hauek daude:

 1957. Leonardo Torres Quevedo Ikerketako Sari Nazionala
 1985. Alfontso X.a Jakitunaren Ordenako Gurutze Handia.
 1986. Narcís Monturiol Domina.
 1990. Grau d'Officier de l'Ordre des Palmes Académiques. (Frantzia).
 1993. Ohorezko Legioko ofiziala (Frantzia).
 1995. San Jordi Gurutzea.
 2008. Honoris causa doktore izendatu zuen Gironako Unibertsitateak.
 2008 Medalla al Treball President Macià.
 2011. Bartzelonako Unibertsitatearen Urrezko Domina.
 2013. Unibertsitate Konplutentseko Ohorezko Domina.
 2015. (hil ondoren) Medalla de l'Associació Catalana d'Universitats Públiques (ACUP).
 Erreferentziak 

 Kanpo estekak 

 Katedraduna eta irakaslea hil da. UCMko Estratigrafiako Emeritua, Carmina Virgili Rodón. Madrilgo Unibertsitate Konplutentseko Geologia Zientzien Fakultateko nekrologikoa.

Kategoria:Bartzelonan hildakoak
Kategoria:Ohorezko Legioko ofizialak
Kategoria:Madrilgo Complutense Unibertsitateko katedradunak
Kategoria:Emakume geologoak
Kategoria:Emakume zientzialariak
Kategoria:Emakume politikariak
Kategoria:Senatariak
Kategoria:Emakume irakasleak